La Guia d'acompanyament a la transformació digital de la Generalitat de Catalunya estableix el marc conceptual del model d'Administració digital de la Generalitat i identifica les actuacions que han d'impulsar els departaments des de quatre eixos clau: persones, processos, dades i tecnologia.
La Guia d'acompanyament a la transformació digital de l'Administració de la Generalitat de Catalunya permet als alts càrrecs i a tota l'organització identificar quins àmbits s'han de treballar i els passos i fases a seguir per afrontar amb èxit la transformació digital del seu Departament.
L'objectiu dels departaments ha de ser definir l'estratègia i el full de ruta per assolir les diferents fases de la transformació digital, entenent quines activitats i iniciatives són més crítiques per assegurar-ne l'èxit.
El que es pretén és assolir una veritable transformació digital que millori l'efectivitat dels serveis, que incorpori la cultura digital a l'organització i que aprofiti el potencial de dades i de les tecnologies emergents per a prendre decisions.
Al llarg de la guia, s'inclouen documents de suport que els departaments poden utilitzar per afrontar els reptes dels diferents àmbits de transformació.
Aquesta transformació es produirà mitjançant el desenvolupament d'estratègies orientades cap a una Administració innovadora, oberta, digital i eficient, amb l'objectiu d'aportar serveis públics de la màxima qualitat.
La Guia identifica les actuacions que han de seguir els departaments per assolir amb èxit la transformació digital de l'Administració.
Les persones són l'element clau que defineix la cultura organitzativa i el motor que ha d'impulsar la transformació digital.
La naturalesa de la feina a desenvolupar, les estructures humanes per desenvolupar-la i l'entorn on es duu a terme tindran una gran evolució.
La transformació en els recursos humans de les Administracions públiques passa per l'adquisició de noves competències digitals, per promoure noves formes de treball que fomentin la col·laboració i la innovació i per la formació:
Durant els propers anys, s'impulsaran una sèrie d' accions transversals orientades a la modernització del model de persones dins de l'Administració pública, per assegurar que els recursos humans dels departaments disposin de les competències i habilitats necessàries per afrontar amb garanties la transformació digital.
Els processos s'han de concebre com a serveis.
S'ha desenvolupat una metodologia pròpia per a l'evolució dels serveis de l'Administració digital: la Guia de serveis digitals.
Per assolir l'Administració digital, els diferents processos s'han de transformar de manera digital en la seva concepció, és a dir, s'han de qüestionar des del principi fins a la fi des de diferents prismes.
S'ha definit una estratègia de transformació digital dels processos i serveis de l'Administració pública que constarà de 5 dimensions principals que hauran d'afrontar els diferents departaments:
Les noves tecnologies permeten la recollida i explotació de gran quantitat d'informació que ha de ser explotada per guiar la presa de decisions.
En el context actual, es fa imprescindible que l'Administració disposi d'un model de gestió i tractament de les dades amb l'objectiu constant de la personalització i millora contínua dels serveis prestats a la ciutadania.
Per poder complir amb els objectius marcats, els departaments hauran d'impulsar les actuacions que es detallen a la Guia considerant els diferents àmbits estratègics del model de govern de la dada:
A nivell transversal s'impulsaran diferents eines i estàndards per la implantació efectiva del nou model de govern de la dada de la Generalitat de Catalunya.
L'Administració digital ha d'aprofitar al màxim la combinació de capacitats humanes i tecnològiques.
Les noves tecnologies són imprescindibles per a la transformació digital de l'Administració i l'increment de la seva eficàcia.
Els departaments han d'invertir en la incorporació de solucions corporatives per suplir les mancances tecnològiques, amb l'objectiu d'aprofitar les economies d'escala, incrementar l'eficiència i els beneficis dels serveis públics.
A la Guia, es detallen les principals tecnologies que els responsables de la transformació digital de l'Administració pública haurien de considerar implementar durant els propers anys.
Aquest llistat pot servir com a punt de partida d'un full de ruta de transformació digital per l'Administració catalana, per tal d'assegurar que s'obtenen les capacitats clau necessàries per prestar els millors serveis a la ciutadania.
La Guia recull les principals línies d'actuació que hauran de dur a terme els departaments per avançar en el seu grau de maduresa digital.
El Pla d'acció proposat per cada àmbit i subàmbit mostra, a alt nivell, la consecució de passes en forma d'activitat que els departaments han de realitzar per assolir la transformació digital.
Per a cada actuació que cal dur a terme, es descriuen les principals característiques, s'indiquen els agents implicats, i les eines disponibles que ho faran possible.
Per tal d'impulsar les accions descrites i complir amb la política corporativa, els departaments hauran d'elaborar anualment un Pla de Transformació Digital Departamental que inclogui els quatre àmbits: